प्रभारीमंत्री ने गढ़ी में की जनसुनवाई
परतापुर। गढ़ीके सार्वजनिक निर्माण विभाग गेस्ट हाउस में जिले के प्रभारी मंत्री जीतमल खांट के मुख्य आतिथ्य मेें पूर्व प्रधानमंत्री अटल बिहारी वाजपेयी के जन्मदिन पर जनसुनवाई की गई। सरपंच सुभाष परमार ग्रामीणों ने राउमावि गढ़ी का नामकरण राव इंद्रजीत सिंह के नाम पर करने की मांग की। जिस पर मंत्री खांट ने आला अधिकारियों से बातचीत की तथा प्रस्ताव भिजवाने के निर्देश दिए। मोर, खटवाड़ा, चौपासाग, सरेड़ी छोटी, खोडन में अब तक नहर का पानी नहीं पहुंचने की शिकायत पर मंत्री ने तत्काल माही विभाग के अधिकारियों को जल्द पानी पहुंचाने के निर्देश दिए।
बीपीएल सूची में 3200 आवेदनों की अपील का जल्द निस्तारण करने के लिए उपखंड अधिकारी बजरंगलाल वर्मा को निर्देश दिए। वर्मा ने जानकारी दी कि 3200 आवेदन पंचायत समिति में भिजवाए जा चुके हैं। इस अवसर पर मंडल अध्यक्ष दौलत सिंह सिसोदिया, उपप्रधान विजयपाल पाटीदार, पंकज पाटीदार, महेश अवचार ,सरपंच सुभाष परमार, लक्ष्मीदत्त उपाध्याय, जयप्रकाश पाटीदार, रूपलाल मसार मौजूद थे।
प्रभारी मंत्री खांट ने पांचवड़ा-पादेड़ी में जनसुनवाई की। ग्रामीणों ने कम वॉल्टेज से बिजली सप्लाई, पीने के पानी की समस्या के बारे में बताया। मंत्री ने पेयजल के लिए कुशलकोट, भैसाऊ और ओडा के 15 गांवों का सर्वे करवाकर योजना के प्रस्ताव भेजने के निर्देश अधिकारियों को दिए। रामावि का भवन क्षतिग्रस्त होने पर रामसा के तहत मरम्मत नए कमरे बनवाने का आश्वासन दिया। प्रवीण सिंह, पर्वत सिंह, लालशंकर, अशोक जोशी, प्रहलाद सिंह, मानशंकर गरासिया, शैलेंद्र जोशी, रेखा जोशी, वासुदेव जोशी, लक्ष्मीदत्त उपाध्याय सहित ग्रामीण मौजूद थे।
hin_Deva hin_Deva hin_Deva hin_Deva